Diari Oficial de la Generalitat Valenciana


Sumari del DOGV 3568, del 25-08-1999 (1999/7474)

RESOLUCIÓ de 23 de juliol de 1999, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions Ramal Sueca - Cullera (eixida VS-10). Addenda IV. (Exp. CBREDE/1999/37).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3568

Data del DOGV
:   25-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7474


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 23 de juliol de 1999, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions Ramal Sueca - Cullera (eixida VS-10). Addenda IV. (Exp. CBREDE/1999/37). [1999/X7474]
  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre; en l'article 17 de la Llei d'Expropiació Forçosa i 56 del seu reglament, se sotmet a informació pública la sol·licitud les característiques de la qual es detallen a continuació:
  
Peticionari: Enagas, SA, amb domicili social a Madrid, av. de América, núm.. 38.
  
Objecte de la petició: autorització administrativa i reconeixement de la utilitat pública del projecte d'instal·lacions Ramal Sueca - Cullera (eixida VS-10). Addenda IV, que va pels termes municipals de Sueca i Cullera.
  
Descripció de les instal·lacions: aquesta addenda està motivada per a evitar l'afecció que es produïa inicialment a terrenys pertanyents al parc natural de l'Albufera i consta d'un ramal principal i de les connexions al futur centre comercial Sabeco i a la indústria Panificadora Cullera, SL.
  
Canonada: d'acer al carboni, tipus API 5L GR.B., amb diàmetres de 2" i 4".
  
Pressió de disseny: 16 bar relatius.
  
Longitud: 5.660 metres, dels quals 2.405 van pel terme municipal de Sueca i 3.185 pel terme municipal de Cullera.
  
Pressupost: noranta-un milions dues-centes cinquanta-quatre mil trenta-una pessetes (92.670.528 PTA).
  
El projecte inclou els plans parcel·laris i la relació concreta i individualitzada dels béns i drets afectats.
  
Afecció a finques particulars derivada de la construcció del ramal i les seues instal·lacions auxiliars:
  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres al llarg del gasoducte, un a cada costat de l'eix, per on anirà enterrada la canonada o canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
2. Prohibició de realitzar qualsevol tipus d'obra o efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i els elements annexos, executant els treballs o les operacions precises per als mencionats fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas, en una franja de terreny d'un (1) metre d'ample al llarg del gasoducte, per on aniran enterrats els cables de connexió i els elements dispersors, que s'ajustarà a la prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos, i per a realitzar qualsevol tipus d'obra.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació i en la qual es farà desaparéixer qualsevol obstacle, i també realitzar les obres necessàries per a l'estesa i el muntatge de les instal·lacions i elements annexos, executant les obres o les operacions precises per als esmentats fins.
  
Cosa que es fa pública perquè siga coneguda per tota la gent i especialment pels propietaris de terrenys i els altres titulars afectats per l'esmentat projecte, la relació dels quals s'inclou al final d'aquest anunci, perquè puga ser examinat l'expedient en aquest Servei Territorial d'Indústria i Energia de València, situat al c/ Gregori Gea núm. 27, 46276 València, i també els plànols parcel·laris als ajuntaments respectius, i presentar en triple exemplar, en aquest Servei Territorial, les al·legacions que consideren oportunes en el termini de vint dies a partir de l'endemà de la inserció d'aquest anunci.
  
València, 23 de juliol de 1999.- El director territorial: Alejandro Marín Arcas.
  
Relació concreta i individualitzada de béns i drets afectats